เสพยาบ้าจนหลอน พระคลุ้มคลั่งคว้ามีดทำลายข้าวของในกุฏิ บอกมีคนตามฆ่า
(ภาพจากกู้ภัยอโสกเมืองสรวง),พระวัย 34 ปี เกิดอาการคลุ้มคลั่งคว้ามีดทำลายข้าวของในกุฏิเสียหาย สารภาพเสพยาบ้าเลยมีอาการหลอน ตร.ร้อยเอ็ด พาไปตรวจเลือดก่อนพาไปให้พระอุปัชฌาย์ทำการสึก,เมื่อวันที่ 27 มี.ค.60 พ.ต.อ.ชาญเดช ศรีสังข์ ผกก.สภ.เมืองสรวง จ.ร้อยเอ็ด ได้รับแจ้งจากนายเพลิน การะเกด กำนัน ต.เมืองสรวง อ.เมืองสรวง ว่ามีพระภิกษุเมายาบ้าเกิดอาการคลุ้มคลั่ง ใช้อาวุธมีดทำลายทรัพย์สินบนกุฏิภายในวัดบ้านผำใหญ่ จึงสั่งการให้ พ.ต.ท.สุทัศน์ อะทาโส รอง ผกก.สส.สภ.เมืองสรวง นำกำลังไประงับเหตุ,ทั้งนี้ พบพระอัจฉริยะ ธุระพันธ์ อายุ 34 ปี ถือมีดปลายแหลมยาวประมาณ 1 ฟุต ทำลายทรัพย์สินภายในกุฏิ จนข้าวของได้รับความเสียหายกระจุยกระจายโดยไม่ฟังคำห้ามปรามของชาวบ้านพร้อมกับห้ามใครเข้าใกล้ไม่อย่างนั้นจะทำร้าย เจ้าหน้าที่ตำรวจจึงได้พูดจาเกลี้ยกล่อมอยู่นานกว่า 20 นาที จึงยอมวางมีดลงแล้วยอมให้จับกุมแต่โดยดี,พระอัจฉริยะ รับว่าเสพยาบ้าเมื่อคืนที่ผ่านมา แล้วเกิดประสาทหลอนว่ามีคนจะมาทำร้าย ฆ่าให้ตาย จึงจะใช้มีดป้องกันตัว,อย่างไรก็ตาม เจ้าหน้าที่จึงนำไปตรวจปัสสาวะที่โรงพยาบาลเมืองสรวง เบื้องต้นมีผลเป็นบวก จากนั้นจึงนำไปให้พระอุปัชฌาย์ทำการสึก ควบคุมตัวไปดำเนินคดีต่อไป
พระวัย 34 ปี เกิดอาการคลุ้มคลั่งคว้ามีดทำลายข้าวของในกุฏิเสียหาย สารภาพเสพยาบ้าเลยมีอาการหลอน ตร.ร้อยเอ็ด พาไปตรวจเลือดก่อนพาไปให้พระอุปัชฌาย์ทำการสึก
พระเมายา,เมายาบ้า,เสพยาบ้า,อ.เมืองสรวง,ร้อยเอ็ด